Legal Document

Category: 167

Text:
78. ΠΡΟΕΔΡΙΚΟ ΔΙΑΤΑΓΜΑ υπ’ αριθ.421 της 16/22 Νοεμ.1995 (ΦΕΚ Α΄242)  Ανακατανομή αρμοδιοτήτων των Υπουργείων Υγείας και Πρόνοιας και Εργασίας και Κοινωνικών Ασφαλίσεων.  Έχοντας υπόψη: 1.Τις διατάξεις: αα)Των άρθρ.24 παρ.4 εδάφ.β και 27 παρ.3 του Νόμ.1558/1985 «Κυβέρνηση και Κυβερνητικά Όργανα» (ΦΕΚ 137 Α΄). ββ) Του άρθρ.8 παρ.3 του Νόμ.2026/1992 (ΦΕΚ 43 Α΄). γγ) Του άρθρ.22 παρ.1 του Νόμ.1735/1987 (ΦΕΚ 197 Α΄). δδ) Του άρθρ.29Α του Νόμ.1558/1985, το οποίο προστέθηκε με το άρθρ.27 του Νόμ.2018/1992 (ΦΕΚ 154  Α΄). 2. Το Π.Δ. αριθ.372 (ΦΕΚ 201 Α΄14.9.95) «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων στο Υπουργείο Εργασίας». 3.Το γεγονός ότι από τις διατάξεις του Δ/τος αυτού δεν προκαλείται δαπάνη σε βάρος του κρατικού προϋπολογισμού. 4.Τη γνωμοδότηση του Συμβουλίου της Επικρατείας με αριθ.607/1995 με πρόταση του Πρωθυπουργού και   των   Υπουργών  Εσωτερικών,   Δημόσιας Διοίκησης και Αποκέντρωσης,Εργασίας και Κοινωνικών Ασφαλίσεων και Υγείας και Πρόνοιας, αποφασίζουμε: Άρθρο μόνο.-1. Το Υπουργείο Υγείας και Πρόνοιας χαράσσει, στα πλαίσια των αποφάσεων του Υπουργικού Συμβουλίου και των άλλων κυβερνητικών συλλογικών οργάνων, τη γενική πολιτική υγεία της χώρας και συντονίζει τη δράση όλων των κρατικών οργάνων σε θέματα υγείας. 2.Η  εποπτεία των Ασφαλιστικών Οργανισμών κατά το μέρος που παρέχουν υπηρεσίες υγείας, πλην της χρηματοδότησής τους, ασκείται από τον Υπουργό Υγείας και Πρόνοιας. Αρμοδιότητες, που αφορούν κριτήρια και προϋποθέσεις χρηματοδότησης των υπηρεσιών υγείας των Ασφαλιστικων Οργανισμών, ασκούνται με κοινές αποφάσεις των Υπουργών Εργασίας και Κοινωνικών Ασφαλίσεων καθώς και Υγείας και Πρόνοιας. Αποφάσεις Ασφαλιστικών Οργανισμών για την εφαρμογή της πολιτικής υγείας σε θέματα α΄/βαθμιας ,β΄/θμιας και γ΄/βάθμιας υγειονομικής περίθαλψης εγκρίνονται από τουςΥπουργούς Εργασίας και Κοινωνικών Ασφαλίσεων και Υγείας και Πρόνοιας.  35.Α.αα.77-78 Υπουργείο Υγείας και Πρόνοιας